**Cristopher Nihlstorp** (s. 16. helmikuuta 1984 Malmö, Ruotsi) on ruotsalainen uransa lopettanut jääkiekkomaalivahti. Isokokoinen Nihlstorp pelasi oikealta.

Ura
---

### Seuraura

Nihlstorp on Malmö Redhawksin oma kasvatti. Hän voitti J20 SuperElitin hopeaa vuosina 2002 ja 2004. Nihlstorp puki Malmön paidan miesten peleissä ensimmäisen kerran kaudella 2002–2003, jolloin hän toimi joukkueen luukkuvahtina kahdessa Elitserien-ottelussa. Kaudella 2003–2004 Nihlstorp debytoi Malmön Elitserien-joukkueen maalinsuulla ja hän sai tililleen viisi runkosarjaottelua. Kaudella 2004–2005 Nihlstorp pelasi neljä Elitserien-ottelua. Hän pelasi kautensa suurimmaksi osaksi lainalla HockeyAllsvenskan-joukkue Mörrum GoIS IK:ssa. Joukkue putosi kauden päätteeksi kuitenkin Ruotsin I-divisioonaan. Kaudella 2005–2006 Nihlstorp pelasi Allsvenskaniin pudonneessa Malmössa yhden runkosarjaottelun, mutta hän pelasi kauden aikana myös kahdeksan ottelua samassa sarjassa pelanneessa Nybro Vikings IF:ssä.

Kaudella 2006–2007 Nihlstorp jatkoi Allsvenskan-uraansa Rögle BK:ssa, jossa hän toimi kuitenkin selkeänä kakkosmaalivahtina Andreas Anderssonille ja pelasi seitsemän runkosarja- ja neljä Kvalserien-ottelua. Nihlstorp pelasi kauden aikana myös yhden ottelun lainalla I-divisioonajoukkue Johnstorps IF:ssä. Kaudella 2007–2008 hän nousi Röglen ykkösmaalivahdiksi. Nihlstorpilla oli Allsvenskanin paras torjuntaprosentti (92,9%) ja hän torjui joukkueen kauden päätteeksi Elitserien-nousuun. Kaudella 2008–2009 Nihlstorp jäi runkosarjassa vielä Jürgen Penkerin kakkosmaalivahdiksi, mutta hän kantoi Röglen pääasiallisen torjuntavastuun kuitenkin kevään 2009 Kvalserienissä, jonka päätteeksi joukkue säilytti sarjapaikkansa. Kauden 2009–2010 Nihlstorp toimi taas Röglen pääasiallisena vastuunkantajana, mutta joukkueen kausi päättyi kuitenkin putoamiseen Allsvenskaniin.

Kaudeksi 2010–2011 Nihlstorp siirtyi 1+1-vuotisella sopimuksella Färjestad BK:n paitaan. Hän jakoi varsin tasaisesti torjuntavastuuta Alexander Salákin kanssa ja torjui 23 runkosarja- ja viidessä pudotuspeliottelussa. Nihlstorp voitti kauden päätteeksi Ruotsin-mestaruuden. Kaudella 2011–2012 hän toimi Färjestadin selkeänä ykkösmaalivahtina ja torjui 45 runkosarja- ja seitsemässä pudotuspeliottelussa.

Tammikuussa 2012 Nihlstorp teki kolmivuotisen jatkosopimuksen Färjestadin kanssa. Saman vuoden kesäkuussa hän teki kuitenkin NHL-varaamattomana vuoden mittaisen ja kaksisuuntaisen sopimuksen Dallas Starsin kanssa. Nihlstorp aloitti kauden 2012–2013 NHL:n työsulun vuoksi AHL-joukkue Texas Starsin vahvuudessa, mutta NHL-kauden käynnistyttyä tammikuussa 2013 hänet nostettiin Starsin NHL-joukkueen vahvuuteen. Nihlstorp teki NHL-debyyttinsä kauden toisella kierroksella 20. tammikuuta 2013 vieraissa Minnesota Wildia vastaan. Hän torjui Starsin 0–1-tappioon päättyneessä ottelussa 31 kertaa. Nihlstorp pelasi kauden aikana viisi NHL-ottelua torjuen yhden voiton. Hän pelasi loppukautensa lähinnä farmissa. Kesäkuussa 2013 Nihlstorp teki vuoden mittaisen ja kaksisuuntaisen jatkosopimuksen Dallasin kanssa. Kauden 2013–2014 hän pelasi lähes kokonaan farmijoukkue Texas Starsissa, jossa Nihlstorp voitti kauden päätteeksi Calder Cupin. Hän pelasi kauden aikana myös yhden NHL-ottelun.

Kaudeksi 2014–2015 Nihlstorp palasi kotimaahansa ja siirtyi kaksivuotisella sopimuksella Växjö Lakersiin. Hän torjui joukkueen kauden päätteeksi Ruotsin-mestaruuteen. Kaudella 2015–2016 Nihlstorp pelasi suurimman osan Lakersin runkosarja- ja pudotuspeliottelusta. Mestarien liigassa hän pelasi kuitenkin vain yhdessä ottelussa. Nihlstorp myös menetti pudotuspeleissä aloittavan maalivahdin roolin Stefan Steenille kolmeen viimeiseen välieräotteluun. Lakers hävisi ottelusarjan lopulta voitoin 4–3.

Nihlstorp palasi kaudeksi 2016–2017 kolmivuotisella sopimuksella kasvattajaseuraansa Malmö Redhawksiin, joka oli vuotta aiemmin noussut SHL:ään.

### Maajoukkueura

Nihlstorp on pelannut kaksi A-maaottelua. Hän teki A-maajoukkuedebyyttinsä 10. huhtikuuta 2012 Minskissä Valko-Venäjää vastaan, jolloin Nihlstorp torjui Ruotsille 1–2-voiton. Hänet nimettiin samana keväänä kolmosmaalivahdiksi vuoden MM-kilpailuihin, mutta Nihlstorp ei kuitenkaan mahtunut turnauksessa kertaakaan joukkueen kokoonpanoon.

Nihlstorp on pelannut myös kaksi nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2003–2004 | Malmö Redhawks | Elitserien | 5 |  |  |  | 252 | 14 | 0 | 3.33 | 85,9 | – | – | – | – | – | – | – | – |
| 2004–2005 | Mörrum GoIS IK | Allsvenskan | 18 |  |  |  | 954 | 55 | 2 | 3.46 | 89,2 | – | – | – | – | – | – | – | – |
|  | Malmö Redhawks | Elitserien | 4 |  |  |  | 196 | 10 | 0 | 3.06 | 87,8 | – | – | – | – | – | – | – | – |
| 2005–2006 | Nybro Vikings IF | Allsvenskan | 8 |  |  |  | 428 | 23 | 0 | 3.22 | 91,2 | – | – | – | – | – | – | – | – |
|  | Malmö Redhawks | Allsvenskan | 1 |  |  |  | 60 | 3 | 0 | 3.00 | 86,4 | – | – | – | – | – | – | – | – |
| 2006–2007 | Jonstorps IF | Ruotsi I | 1 |  |  |  |  |  |  | 4.02 | 86,7 | – | – | – | – | – | – | – | – |
|  | Rögle BK | Allsvenskan | 7 |  |  |  | 328 | 7 | 1 | 1.28 | 95,7 | – | – | – | – | – | – | – | – |
| 2007–2008 | Rögle BK | Allsvenskan | 30 |  |  |  | 1691 | 53 | 4 | 1.88 | 92,9 | – | – | – | – | – | – | – | – |
| 2008–2009 | Växjö Lakers | Allsvenskan | 1 |  |  |  | 60 | 2 | 0 | 2.00 | 89,5 | – | – | – | – | – | – | – | – |
|  | Rögle BK | Elitserien | 15 |  |  |  | 782 | 45 | 0 | 3.45 | 88,3 | – | – | – | – | – | – | – | – |
| 2009–2010 | Rögle BK | Elitserien | 33 |  |  |  | 1949 | 98 | 1 | 3.02 | 90,4 | – | – | – | – | – | – | – | – |
| 2010–2011 | Färjestad BK | Elitserien | 23 |  |  |  | 1268 | 46 | 2 | 2.18 | 92,3 | 5 |  |  | 338 | 9 | 0 | 1.60 | 94,4 | Le Mat-pokalen |
| 2011–2012 | Färjestad BK | Elitserien | 45 |  |  |  | 2590 | 88 | 5 | 1.90 | 92,8 | 7 |  |  | 400 | 12 | 1 | 1.80 | 93,8 |
| 2012–2013 | Texas Stars | AHL | 39 | 19 | 13 | 3 | 2146 | 85 | 4 | 2.38 | 90,7 | 9 | 4 | 5 | 547 | 21 | 1 | 2.30 | 92,2 |
|  | Dallas Stars | NHL | 5 | 1 | 3 | 1 | 291 | 15 | 0 | 3.09 | 89,7 | – | – | – | – | – | – | – | – |
| 2013–2014 | Texas Stars | AHL | 45 | 27 | 12 | 4 | 2570 | 105 | 3 | 2.45 | 91,8 | 19 | 13 | 5 | 1051 | 38 | 1 | 2.17 | 91,9 | Calder Cup |
|  | Dallas Stars | NHL | 1 | 0 | 0 | 0 | 39 | 3 | 0 | 4.62 | 82,4 | – | – | – | – | – | – | – | – |
| 2014–2015 | Växjö Lakers | SHL | 38 | 19 | 12 | 4 | 2135 | 70 | 5 | 1.97 | 91,3 | 16 | 11 | 5 | 1013 | 29 | 3 | 1.66 | 92,4 | Le Mat-pokalen |
| 2015–2016 | Växjö Lakers | SHL | 38 | 18 | 16 | 3 | 2202 | 93 | 3 | 2.53 | 89,8 | 10 | 6 | 4 | 563 | 19 | 0 | 2.02 | 91,4 |
| 2016–2017 | Malmö Redhawks | SHL | 23 | 6 | 12 | 3 | 1253 | 60 | 1 | 2.87 | 90,1 | 4 | 2 | 2 | 246 | 13 | 0 | 3.16 | 87,5 |
| 2017–2018 | Malmö Redhawks | SHL | 2 | 1 | 0 | 0 | 80 | 1 | 0 | 0.75 | 96,6 | – | – | – | – | – | – | – | – |
| 2018–2019 | Malmö Redhawks | SHL | 18 | 4 | 12 | – | 879 | 43 | 2 | 2.94 | 90,9 | – | – | – | – | – | – | – | – |
| 2019–2020 | Graz 99ers | EBEL | 33 | 18 | 14 | 0 | 1938 | 90 | 0 | 2.79 | 91,4 | 3 | 1 | 2 | 174 | 8 | 0 | 2.75 | 93,4 |

Lähteet
-------

* Cristopher Nihlstorp The Internet Hockey Databasessa (englanniksi)
* Cristopher Nihlstorp Legends of Hockey -sivustolla (englanniksi)
* Cristopher Nihlstorp *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Cristopher Nihlstorp *Elite Prospects*. Everysport Media Group AB.  (englanniksi)
2. ↑  Cristopher Nihlstorp The Internet Hockey Databasessa (englanniksi)
3. ↑  Pettersson, Robert: Färjestad hittar ny målvakt *Hockeysverige.se*.  21.4.2010. NewsMe. Viitattu 21.4.2010. (ruotsiksi)
4. ↑  Kalitzki, Jörgen: Nihlstorp klar för Färjestad  21.4.2010. Färjestad BK. Viitattu 23.10.2014. (ruotsiksi)
5. ↑  Kalitzki, Jörgen: Färjestad förlänger med Nihlstorp&Åslund  24.1.2012. Färjestads BK. Viitattu 23.10.2014. (ruotsiksi)
6. ↑  Dallas Stars sign goaltender Christopher Nihlstorp to a one year contract  5.6.2012. Dallas Stars. Viitattu 23.10.2014. (englanniksi)
7. ↑  DALLAS STARS RECALL EIGHT PLAYERS  13.1.2013. Dallas Stars. Viitattu 23.10.2014. (englanniksi)
8. ↑  Myers, Dan: Parise scores only goal as Wild beat Stars 1–0  20.1.2013. ST. PAUL, Minn.:  Dallas Stars. Viitattu 23.10.2014. (englanniksi)
9. ↑  Dallas Stars sign Cristopher Nilstorp to one-year contract  17.6.2013. Dallas Stars. Viitattu 23.10.2014. (englanniksi)
10. ↑  Pettersson, Robert: Mästarmålvakten klar för Växjö: "Ganska exakt det vi letat efter" *Hockeysverige.se*.  23.6.2014. NewsMe. Viitattu 21.4.2010. (ruotsiksi)
11. ↑  Gustavsson, Jonas: Cristopher Nilstorp klar för Växjö Lakers  23.6.2014. Växjö Lakers Hockey. Viitattu 23.10.2014. (ruotsiksi)
12. ↑  Winnberg, Christian: Cristopher Nihlstorp flyttar hem till Malmö Redhawks  1.6.2016. Växjö Lakers Hockey. Viitattu 13.6.2016. (ruotsiksi)
13. ↑  Ek, Mattias: Dags för debut i Tre Kronor för Nihlstorp  10.4.2012. AB Kvällstidningen Expressen. Viitattu 23.10.2014. (ruotsiksi)
14. ↑  Savonen, Ilari: Ruotsille hurja nippu – laatua jokaiselle osa-alueelle *Jatkoaika.com*.  3.5.2012. Jatkoaika r.y. Viitattu 23.10.2014.